আব্দিমের মানিকজোড় (বৈজ্ঞানিক নাম: Ciconia abdimii) বা সাদাঠুঁটি মানিকজোড় Ciconiidae (সাইকোনিডি) গোত্র বা পরিবারের অন্তর্গত Ciconia (সাইকোনিয়া) গণের অন্তর্গত এক প্রজাতির বৃহদাকৃতির জলচর পাখি। আব্দিমের মানিকজোড়ের বৈজ্ঞানিক নামের অর্থ আব্দিমের মানিকজোড় (লাতিন: ciconia = মানিকজোড়, abdimii = আব্দিমের, সুদানে তুরস্কের গভর্নর আব্দিমের (১৭৮০-১৮২৮) নামানুসারে)। পাখিটি সাব-সাহারান আফ্রিকা এবং আফ্রিকার দক্ষিণাঞ্চলে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৬৭ লাখ ৯০ হাজার বর্গ কিলোমিটার।Ciconia abdimii , BirdLife International এ আব্দিমের মানিকজোড় বিষয়ক পাতা। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত প্রজাতি বলে ঘোষণা করেছে।Ciconia abdimii , The IUCN Red List of Threatened Species এ আব্দিমের মানিকজোড় বিষয়ক পাতা। প্রজাতিটি স্বভাবে পরিযায়ী এবং কোন উপপ্রজাতি নেই।   বিবরণ   আব্দিমের মানিকজোড় মানিকজোড় জাতীয় পাখিদের মধ্যে সবচেয়ে ছোট হলেও আকারে বেশ বড়সড় পাখি। এর দৈর্ঘ্য কমবেশি ৭৩ সেন্টিমিটার এবং ওজন ১ কেজি।Mead,C. and Ogilvie, M. (2007)The Atlas of Bird Migrations: Tracing the Great Journeys of the Worlds BirdsHancock & Kushan, Storks, Ibises and Spoonbills of the World. Princeton University Press (1992), . স্ত্রী ও পুরুষ পাখির মধ্যে কোন যৌন দ্বিরূপতা নেই। তবে পুরুষ পাখি গড়ে স্ত্রী পাখির থেকে একটু বড়। প্রাপ্তবয়স্ক পাখির কাঁধ-ঢাকনি, পিঠ, গলা ও ডানা কালো। পালকে মেলানিন থাকার কারণে পালক কালো দেখায়। দেহতল, লেজ ও লেজ-ঢাকনি সাদা। মুখের পালকহীন চামড়া লালচে। প্রজনন মৌসুমে তা নীল রঙ ধারণ করে। লম্বা পা ধূসর রঙের। হাঁটু ও পায়ের পাতা গোলাপি। চোখ বাদামি থেকে ধূসরাভ বাদামি, চোখের কোল লাল। লম্বা সোজা ঠোঁট লালচে-ধূসর।   স্বভাব  আব্দিমের মানিকজোড় ঘাসক্ষেত, জলাভূমি, পতিত জমি এবং ডোবাময় মাঠে বিচরণ করে। শুষ্ক এলাকায়ও দেখা যায়। সচরাচর একা, জোড়ায় কিংবা বিশাল ঝাঁকে থাকে। খাবারের সন্ধানে খুব ভোরে জলাভূমিতে নামে। হেঁটে হেঁটে ভেজা ঘাস ও জলাভূমিতে ঠোঁট ঢুকিয়ে এরা খাবার খুঁজে বেড়ায়। খাদ্যাভ্যাসের দিক থেকে এরা মাংসাশী পাখি। এদের খাদ্যতালিকায় রয়েছে পোকামাকড়, শামুক, ব্যাঙ, ছোট সরীসৃপ, ছোট স্তন্যপায়ী ও মাছ। ধীরে ধীরে ডানা মেলে এরা উড়ে চলে। হালকা বাতাসে ভেসে থাকে। আশ্রয়ের জন্য এরা একটিমাত্র গাছকে বেছে নেয়। কোন ব্যাঘাত না ঘটলে ঐ গাছে এরা রাতের পর রাত আশ্রয় নেয়। শীতে সচরাচর নীরব থাকে। তবে প্রজনন মৌসুমে ঠোঁট দিয়ে ঠক-ঠক আওয়াজ তোলে।  প্রজনন  প্রজনন মৌসুমে এরা লোকালয়ের উঁচু দালান, ঘরবাড়ি, খাড়া বাঁধ কিংবা উঁচু গাছে ডালপালা দিয়ে বড় মাচার মত আগোছালো বাসা বানায়। এরা কলোনি করে বাসা করে। স্ত্রী ও পুরুষ দু'জনে মিলেই বাসা করে। বাসা বানাতে ৫-১৫ দিন সময় লাগে। বাসা বানানো শেষে ডিম পাড়ে। ডিমগুলো সংখ্যায় ২-৫টি এবং সাদা রঙের। ৩০ দিনে ডিম ফুটে ছানা বের হয়।   তথ্যসূত্র    বহিঃসংযোগ    Abdim's Stork - Species text in The Atlas of Southern African Birds.  বিষয়শ্রেণী:পরিযায়ী পাখি বিষয়শ্রেণী:আফ্রিকার পাখি বিষয়শ্রেণী:জলচর পাখি বিষয়শ্রেণী:অ্যাঙ্গোলার পাখি বিষয়শ্রেণী:বেনিনের পাখি বিষয়শ্রেণী:বতসোয়ানার পাখি বিষয়শ্রেণী:বুর্কিনা ফাসোর পাখি বিষয়শ্রেণী:বুরুন্ডির পাখি বিষয়শ্রেণী:ক্যামেরুনের পাখি বিষয়শ্রেণী:মধ্য আফ্রিকা প্রজাতন্ত্রের পাখি বিষয়শ্রেণী:চাদের পাখি বিষয়শ্রেণী:গণতান্ত্রিক কঙ্গো প্রজাতন্ত্রের পাখি বিষয়শ্রেণী:কঙ্গো প্রজাতন্ত্রের পাখি বিষয়শ্রেণী:কোত দিভোয়ারের পাখি বিষয়শ্রেণী:জিবুতির পাখি বিষয়শ্রেণী:ইরিত্রিয়ার পাখি বিষয়শ্রেণী:ইথিওপিয়ার পাখি বিষয়শ্রেণী:গ্যাবনের পাখি বিষয়শ্রেণী:ঘানার পাখি বিষয়শ্রেণী:গিনির পাখি বিষয়শ্রেণী:কেনিয়ার পাখি বিষয়শ্রেণী:লেসোথোর পাখি বিষয়শ্রেণী:লাইবেরিয়ার পাখি বিষয়শ্রেণী:মালাউইয়ের পাখি বিষয়শ্রেণী:মালির পাখি বিষয়শ্রেণী:মৌরিতানিয়ার পাখি বিষয়শ্রেণী:মোজাম্বিকের পাখি বিষয়শ্রেণী:নামিবিয়ারপাখি বিষয়শ্রেণী:নাইজারের পাখি বিষয়শ্রেণী:নাইজেরিয়ার পাখি বিষয়শ্রেণী:ওমানের পাখি বিষয়শ্রেণী:রুয়ান্ডার পাখি বিষয়শ্রেণী:সৌদি আরবের পাখি বিষয়শ্রেণী:সোমালিয়ার পাখি বিষয়শ্রেণী:সেনেগালের পাখি বিষয়শ্রেণী:সিয়েরা লিওনের পাখি বিষয়শ্রেণী:সুদানের পাখি বিষয়শ্রেণী:দক্ষিণ আফ্রিকার পাখি বিষয়শ্রেণী:দক্ষিণ সুদানের পাখি বিষয়শ্রেণী:সোয়াজিল্যান্ডের পাখি বিষয়শ্রেণী:তাঞ্জানিয়ার পাখি বিষয়শ্রেণী:টোগোর পাখি বিষয়শ্রেণী:জিম্বাবুয়ের পাখি বিষয়শ্রেণী:জাম্বিয়ার পাখি বিষয়শ্রেণী:উগান্ডার পাখি বিষয়শ্রেণী:ইয়েমেনের পাখি বিষয়শ্রেণী:কিকোনিয়া বিষয়শ্রেণী:সাহারা-নিম্ন আফ্রিকার পাখি বিষয়শ্রেণী:মধ্যপ্রাচ্যের পাখি বিষয়শ্রেণী:১৮২৩-এ বর্ণিত পাখি